Den Nord-Cimbriske Tilskuer, 1842-07-20
Næste Dags Formiddag behagede det H. Majestæt at bivaane Gudstjenesten. Efterat denne var forbi, besaaes Kirken, derefter inspicerede Allerhøistsamme det paa Torvet opstillede militaire Borgercorps og yttrede sin Tilfredshed med sammes smukke Holdning og Vaabenøvelser, herpaa begav H. Majestæt sig til Asylet hvor han af Asylbørnene modtoges med en smuk til denne Leilighed forfattet Sang; derefter inspiceredes Hospitalet og Byens Brandcorps, og kjørtes derpaa ned til den ny Havn, hvor en talrig Folkemængde havde forsamlet sig, og i hvis Bassin et smukt decoreret Fartøi var udlagt, hvis Ræer vare bedækkede med raske Søegutter, der under et gjentaget Hurraraab hilsede Hs. Majestæt med 27 Kanonskud. Efterat det havde behaget Allerhøistsamme at yttre sin Tilfredshed med det smukke Havne-Anlæg, begav han sig til den nye Toldbobygning, som toges i allernaadigst Øiesyn, og hvor Toldvæsenets Protocoller bleve inspicerede; herefter besaaes Skolen, hvor det behagede Hs. Majestæt, at lade Børnene examinere i de forskjellige Skolevidenskaber, og at yttre sin allerhøieste Tilfredshed med sammes Fremgang. Derpaa begav Allerhøistsamme sig til Raadhuset, hvor Communalbestyrelsen var forsamlet, og hvor Communalregnskaberne bleve reviderede. H. Majestæt behagede for den forsamlede Communalbestyrelse, at bemærke, hvor ønskelig en Dampskibsfart her oppe i Fjorden ville være, naar den sattes i Forbindelse med Dampskibsfarten fra Aalborg til Kjøbenhavn, og behagede det ved denne Leilighed Allerhøistsamme at tilføie at han var villig til med nogle Actier at deeltage i en saadan Entreprisel; ved samme Leilighed blev Amtsraadet forestilt H. Majestæt, og det behagede ham i længere Tid at underholde sig med samme om nogle Communal-Gjenstande. Herpaa besaaes Arresterne, og bemærkede, Allerhøists. at disse burde om Vinteren opvarmes, samt at der burde tillægges Raadstuen et Stykke Jord, hvorpaa en paa sende Gaardsplads kunde indrettes. - Hs. Majestæt med Snite deeltog derpaa i et af Communalbestyrelsen, hos Hr. Gjæstgiver Werner arrangeret Diner, der bivaanedes af en talrig Forsamling, saavel af Byens som Omegnens Beboere, og hvor Skaaler under en levende Enthusiasme og Kanonernes Torden, udbragtes for H. M. Kongen og H. M. Dronningen, hvorpaa det behagede Allerhøistsamme at udbringe en Skaal, for Thisted Byes Opkomst og Flor, samt i de naadigste Udtrykke at tilkjendegive Amtet, Byens Øvrigheder og Repræsentantskabet sin allerhøieste Tilfredshed, med deres Bestræbelser med Hensyn til Skolevæsenet og Byens øvrige Communale-Jndretninger, og erklærede H.M. allernaadigst, at han skulle bidrage alt hvad der stod i hans Magt til Byens fremtidige Opkomst. Om Aftenen begav H. Majestæt sig til den Kongl. Plantage, der var brillant oplyst med Lamper, og hvor der faaes en Transparent med det Kongl. Navnechiffer, omslynget af Blomsterguirlander og hvorunder læstes følgende af Danmarks ældste Digter Oldingen Conferentsraad Faye forfattede Stropher: Paa Frederiks Vei til Ærens Tinding, Opfører Du en Bygning stor og skjøn; Dit Arbeid blev kun Folkets Vinding, Men Folkets Kierlighed, Din Løn! Kl. 8 næste Dag behagede det H. Majestæt paa det nøiagtigste at giennemgaae Justitsbetjenternes Protocoller. Kl. 12 s. D. foretog Hs. Majestæt en Excursion for at besee det nye fremskridende Arbeide ved Fyrtaarnets Oprettelse paa Hanstholmen, og hvor det tillige behagede Allerhøistsamme at afslutte en Kjøbecontract om nogle Tdr. Land til Fyrinspecteurens Afbenyttelse. Derfra retourneredes Kl. 5 om Efterm. til Thisted. Kl. 7 tog Hs. Majestæt den Kongl. Plantage i nøiere Eftersyn, hvor en Sang blev afsungen af de Tilstedeværende, og et gjentaget: "længe Leve!" udbragtes for Hs. Majestæt under Kanonernes Torden. Saavel denne, som de foregaaende Aftener var Byen festlig illumineret, Næste Dags Morgen behagede det H. Majestæt at forlade Byen, efterat han i de naadigste Udtrykke havde tilkjendegivet Communalbestyrelsen sin allerhøieste Tilfredshed med den Modtagelse der var bleven ham til Deel. Allerhøistsamme ledsagedes til Wilsund af Byens Communalbestyrelse og af en stor Deel Embedsmænd og Borgere. - Alt for hurtig hensvunde de glade Dage, som vor elskede Landfader tilbragte i vor Midte, og hvilke stedse ville forblive i kjer og taknemmelig Erindring blandt Thisted Byes Jndvaanere!